అనంత్ కుమార్ సత్యార్థి

అనంత్ కుమార్ సత్యార్థి బీహార్ రాష్ట్రానికి చెందిన రాజకీయ నాయకుడు. ఆయన 2010 బీహార్ శాసనసభ ఎన్నికలలో ముంగేర్ శాసనసభ నియోజకవర్గం నుండి ఎమ్మెల్యేగా ఎన్నికయ్యాడు. 
రాజకీయ జీవితం
అనంత్ కుమార్ సత్యార్థి 2005 బీహార్ శాసనసభ ఎన్నికలలో హవేలి ఖరగ్‌పూర్ నుండి జేడీ (యు) అభ్యర్థిగా పోటీ చేసి తన సమీప ప్రత్యర్థి ఆర్‌జేడీ అభ్యర్థి శాంతి దేవిపై 12,600 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన 2010 బీహార్ శాసనసభ ఎన్నికలలో ముంగేర్ శాసనసభ నియోజకవర్గం నుండి జేడీ (యు) అభ్యర్థిగా పోటీ చేసి తన సమీప ప్రత్యర్థి ఆర్‌జేడీ అభ్యర్థి షబ్నమ్ పెర్విన్‌పై 17,613 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు. 
మరణం
అనంత్ కుమార్ సత్యార్థి సెప్టెంబర్ 22న పాట్నాలోని తన నివాసంలో మెదడు రక్తస్రావం జరగడంతో వెంటనే కుటుంబ సభ్యులు ఆయనను పాట్నాలోని పరాస్ ఆసుపత్రిలో చేర్చగా పరిస్థితి విషమంగా ఉండటంతో ఆయనను ఢిల్లీకి తరలించగా, గురుగ్రామ్‌లోని ఒక ప్రైవేట్ ఆసుపత్రిలో చికిత్స పొందుతూ 2023 అక్టోబర్ 3న మరణించాడు. ఆయనకు ఇద్దరు కుమారులు, ఒక కుమార్తె ఉన్నారు.
మూలాలు

వర్గం:బీహార్ వ్యక్తులు
వర్గం:బీహార్ రాజకీయ నాయకులు
వర్గం:బీహార్ శాసన సభ్యులు (2010)
వర్గం:జనతాదళ్ (యునైటెడ్) నాయకులు